Na temelju članka 14. Zakona o proračunu (Narodne novine br. 87/08. 136/12. i 15/15.) i članka 56. Statuta Općine Martijanec (Službeni vjesnik Varaždinske županije br. 10/13. , 24/13 i 18/18) te članka 6. stavak 1. točka 9. Odluke o ustroju Jedinstvenog upravnog odjela Općine Martijanec (Službeni vjesnik Varaždinske županije br. 27/10.), **Općinsko vijeće Općine** **Martijanec** na svojoj **20.** sjednici održanoj dana **27. studenog 2019. godine**, donosi

**ODLUKU**

**o izmjenama Odluke o izvršavanju Proračuna Općine Martijanec za 2019. godinu**

**Članak 1.**

U članku 14.stavak 4. Odluke o izvršavanju Proračuna Općine Martijanec za 2019. godinu („Službeni vjesnik Varaždinske županije“ br. 82/18) mijenja se i glasi: „Korisnici proračunskih sredstava iz stavka 1. i 2. ovog članka te članka 13. stavak 2. ove Odluke u obvezi su dostaviti izvješće o radu i financijska izvješća za prethodnu godinu nadležnom Upravnom odjelu do 28. veljače tekuće godine i to na dostavljenim im obrascima Izvješća korisnika sredstava proračuna Općine Martijanec o svim ostvarenim prihodima i rashodima (primatelj isplate, iznos po pojedinom računu, vrsta rashoda prema opisu iz računa te pripadnost troška po vrsti iz opisa po računu i vrsti troška prema godišnjem Planu i programu) i izlist analitičke kartice dobavljača.“

Iza stavka 4. dodaje se stavak 5. koji glasi: „Jedinstveni upravni odjel obvezuje se primljena financijska izvješća i izvješća o izvršenju Plana rada korisnika objaviti na internetskoj stranici Općine u slučaju ako udruga nema vlastitu internetsku stranicu ili ih ne objavi na vlastitoj internetskoj stranici“.

Dosadašnji stavak 5. postaje stavak 6.

**Članak 2.**

Iz osobito važnih razloga ova Odluka stupa na snagu prvog dana od dana objave u „Službenom vjesniku Varaždinske županije“.

KLASA: 400-08/19-01/3

URBROJ: 2186/19-01-19-9

Martijanec, 27. studenoga 2019.

**PREDSJEDNIK**

**OPĆINSKOG VIJEĆA**

Dubravko Besek